Borsj

Borsj (også stavet borsjtsj og borscht) er en tradisjonell ukrainsk supperett, som er vanlig å servere i store deler av Øst-Europa. Hovedingrediensen er rødbete, men suppen inneholder som regel også forskjellige andre grønnsaker og i mange tilfeller også kjøtt. 

Rødbeter er basis for suppen. Når de koker gir de fra se en dyprød farge til suppen. Noen inkluderer andre beter, poteter, kål, løk og eventuelt kjøtt når de koker borsj, som gjerne serveres med en klatt smetana i (et rømme-lignende melkeprodukt) og brød til. Alternativt kan man bruke litt rømme eller yoghurt om man ikke har tilgang på smetana. 

I 2022 kunngjorde FNs organisasjon for utdanning, vitenskap, kultur og kommunikasjon (UNESCO) at den hadde føyd borsj til listen over truede kulturelle tradisjoner, basert på risikoen for at Russlands invasjon av Ukraina kan skade matrettens posisjon som en del av Ukrainas kulturarv. Den nye statusen gjør at Ukraina kan søke om midler for å promotere og beskytte borsj.  

 Referanser 
«Ukraina har vunnet over Russland i krigen om Borsjtsj», ABC Nyheter, 4. juli 2022
Eriksen, Kristin (2022-04-21) Fire oppskrifter på borsjtsj – rødbetsuppe. NRK Mat. Besøkt 2023-06-25
«Ukrainsk borsch», Et kjøkken, 31. mars 2022
Lee, Alexander (August 2018). "From Russia with Borscht". History Today. 68 (8).
Marks, Gil (2010). "Borscht".  Encyclopedia of Jewish Food. Hoboken: John Wiley & Sons. pp. 196–200. ISBN 978-0-470-39130-3.
Schultze, Sydney (2000). Culture and Customs of Russia. Greenwood Publishing Group. pp. 65–66. ISBN 978-0-313-31101-7.
 "‘Culture of Ukrainian borscht cooking’ inscribed on the List of Intangible Cultural Heritage in Need of Urgent Safeguarding" (UNESCO)

Kategori:Supper
Kategori:Russisk mat
Kategori:Ukrainsk mat
Kategori:Polsk mat